
ОБЯВЛЕНИЕ

ПО РЕДА НА ЧЛ. 26, АЛ. 2 ОТ ЗАКОНА ЗА НОРМАТИВНИТЕ

АКТОВЕ
Община Белене уведомява всички заинтересовани лица, че на Интернет страницата на общината и на Портала за обществени консултации към МС е публикуван проект на Актуализация на Годишната програма за управление и разпореждане с имоти –общинска собственост за 2025 година.

На основание чл. 26 ал. 2 от ЗНА и във връзка с чл. 77 от АПК всички заинтересовани лица могат да подават предложения и становища по предложения проект в 30-дневен срок от публикуването на настоящото съобщение и проекта за Актуализация на Програмата. Предложенията и становищата могат да бъдат депозирани в деловодството на Община Белене - гр. Белене, ул. „България” № 35 или на електронната поща на Община Белене: obshtinabl@abv.bg .
С предлагания проект се актуализира /допълва/ Годишната програма за управление и разпореждане с имоти – общинска собственост за 2025 година.
ПРОЕКТ ЗА ДОПЪЛНЕНИЕ НА ГОДИШНА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ ЗА 2025 Г., ПРИЕТА С РЕШЕНИЕ № 5/ 04.02.2025 ГОДИНА НА ОБЩИНСКИ СЪВЕТ – БЕЛЕНЕ (https://belene.bg/wp-content/uploads/RESHENIE-5-04-02-25.pdf ) с включването в нея на имоти, както следва:
 §1.  В Раздел Втори, точка ІІІ “Списък на общински имоти (без имоти от ОПФ), собственост на Община Белене, предназначени за отдаване под наем, право на ползване, право на управление и продажба по реда на Закона за общинската собственост (ЗОС), след провеждане на публичен търг или публично оповестен конкурс или без провеждане на публичен търг или публично оповестен конкурс по реда на Закона за насърчаване на инвестициите (ЗНИ) и Закона за общинската собственост (ЗОС) през бюджетна 2025 година“, под номер 44 се добавя Поземлен имот (ПИ) с идентификатор 03366.602.1253, с площ 916 кв. м., вид територия: Урбанизирана, НТП: Ниско застрояване (до 10 м) по КККР на гр. Белене, а по ЗРП на града - квартал 155, УПИ XVI, актуван с АПОС № 3215/ 08.07.2025 година, вписан в Службата по вписванията – гр.Левски.
§2. Изменението влиза в сила в 3-дневен срок от публикуването му на официалната интернет-страница на Община Белене.
МОТИВИ
(основание чл.26 и чл.28, ал.2 от Закона за нормативните актове (ЗНА)

1. ПРИЧИНИ, КОИТО НАЛАГАТ ПРИЕМАНЕТО:

Годишната програма за разпореждане с общински имоти през 2025 година е приета с Решение № 5/ 04.02.2025 година на Общински съвет – Белене (https://belene.bg/wp-content/uploads/GP-OS-2024.pdf). Програмата има отворен характер и съгласно чл. 8, ал. 9 от Закона за общинската собственост може да се актуализира през годината в зависимост от възникналата необходимост и при спазване на действащата нормативна уредба.

Поземлен имот (ПИ) с идентификатор 03366.602.1253 с площ 916 кв. м., вид територия Урбанизирана, НТП Ниско застрояване (до 10 м) по КККР на гр. Белене, а по ЗРП на града - квартал 155, УПИ XVI, е публична общинска собственост. Имотът е актуван с АПОС № 3215/ 08.07.2025 година, вписан в Службата по вписванията – гр.Левски. Същият е незастроен и не се използва, както за изпълнение на функциите на органите на местното самоуправление и местната администрация, така и за трайно задоволяване на обществени потребности от местно значение. Имотът не е включен и в Годишната програма за разпореждане с общински имоти през 2025 година. Понастоящем е налице заявен интерес за използването му дългосрочно под формата на наемно правоотношение.  Вследствие на извършеното от общинската администрация съпоставяне на необходимите разходи за стопанисването му и ползите, които този имот би донесъл при отдаването му под наем, се налага извод, че е налице необходимост от промяна в досегашния му начин на управление. Община Белене няма предвидени средства в бюджета си за извършване на дейности, необходими за привеждане на имота в добро състояние и поддържането му, поради което ръководството й счита за целесъобразно същият да бъде предложен за отдаване под наем, след провеждане на публичен търг. По този начин ще бъде обезпечена поддръжката на имота, ще бъде стимулирана частната инициатива на гражданите и ще се реализират приходи в общинския бюджет. 
Отдаването на имота под наем е допустимо, съгласно чл. 14, ал. 7 от Закона за общинската собственост (ЗОС) и чл.18, ал.1 от Наредбата за реда за придобиване, управление и разпореждане с общинско имущество по чл.8, ал.2 от ЗОС.

Както бе посочено по-горе, имотът не е включен в Годишната програма за разпореждане с общински имоти през бюджетната 2025 година, приета с Решение № 5/ 04.02.2025г. на Общински съвет – Белене. Необходимо е да бъде добавен в нея под номер 44 в Раздел Втори, точка ІІІ “Списък на общински имоти (без имоти от ОПФ), собственост на Община Белене, предназначени за отдаване под наем, право на ползване, право на управление и продажба по реда на Закона за общинската собственост (ЗОС), след провеждане на публичен търг или публично оповестен конкурс или без провеждане на публичен търг или публично оповестен конкурс по реда на Закона за насърчаване на инвестициите (ЗНИ) и Закона за общинската собственост (ЗОС) през бюджетна 2025 година“.
2. ЦЕЛИ, КОИТО СЕ ПОСТАВЯТ:

- Поддържането на имота в добро състояние, удовлетворяващо целите, поставени в ЗОС;

- Генериране на приходи от разпореждането с имота;

- Спестяване от страна на Общината редица разходи, свързани със стопанисването на имота;

- По-добро и по-ефективно управление на имоти - общинска собственост, в интерес на населението на общината.

3. ФИНАНСОВИ И ДРУГИ СРЕДСТВА, НЕОБХОДИМИ ЗА ПРИЛАГАНЕТО НА НОВАТА УРЕДБА:

Не се изискват средства от бюджета за реализация на намерението.

4. ОЧАКВАНИ РЕЗУЛТАТИ ОТ ПРИЛАГАНЕТО, ВКЛЮЧИТЕЛНО ФИНАНСОВИТЕ, АКО ИМА ТАКИВА:

Ще бъде приведен в съответствие с нормите за ползване и поддръжка на имоти, общинска собственост и ще бъдат реализирани приходи в общинския бюджет.

5. АНАЛИЗ ЗА СЪОТВЕТСТВИЕТО С ПРАВОТО НА ЕВРОПЕЙСКИЯ СЪЮЗ

Предлаганата актуализация на Годишна програма за управление и разпореждане с имотите – собственост на Община Белене за 2025 година представлява изменение и допълнение на общински програмен, стратегически документ, издаден въз основа на чл. 8, ал. 9 от Закона за общинската собственост, поради което съответствието му с правото на Европейския съюз е предопределено от съответствието на цитирания Закон с него.
6.. ФАКТИЧЕСКИ ОСНОВАНИЯ:

Привеждане на Годишната програма за 2025 година в съответствие с действащата нормативна уредба, като се съобразят изискванията на закона. Това ще позволи по-конкретно и улеснено уреждане на обществените отношения свързани с реда за разпореждане, управление и ползване на имоти – общинска собственост.
7. ПРАВНИ ОСНОВАНИЯ:

Предложението за включване на имота в Годишната програма за 2025 година е по смисъла на чл. 14, ал. 7 от Закона за общинската собственост (ЗОС) и чл. 18 от Наредбата за изменение и допълнение на Наредба за реда за придобиване, управление и разпореждане с общинско имущество по чл. 8, ал. 2 от Закона на общинска собственост.

